เทพเจ้าของอีสป
สติปัญญานักเล่านิทาน เมื่อ 2,600 ปีที่แล้ว อย่างอีสป ถึงระดับสุดยอดปราชญ์โลก โสคราตีส เพลโต อริสโตเติล นับถือเป็นครู จึงไม่แปลก ที่เขาจะรู้แก่ใจ สารพัดเทพเจ้าสมัยนั้น ผู้มีอำนาจเสกปั้น ใช้ในการปกครองคน,แต่กระนั้น ก็มีนิทาน ชีวิตอีสปเอง ต้องใช้เทพเจ้าเป็นตัวช่วย,อีสปพูดเก่งมาก ครั้งหนึ่งนายสั่งให้ไปรับใช้เมียคนโปรด ความที่เป็นทาสอัปลักษณ์ เมียนายโกรธนายมาก ตีโพยพีพายว่า คงหมดรักเธอแล้ว,ในงานเลี้ยงใหญ่วันหนึ่ง นายตักอาหารที่คิดว่าอร่อยที่สุด เรียกอีสปมาสั่ง ,เอาไปให้สุดที่รักของฉัน,ต่อหน้าคนมากมายในงานเลี้ยง อีสปถือภาชนะอาหาร ผ่านเมียคนโปรดของนาย เอาไปให้สุนัขตัวเล็กๆตัวโปรดของนายอีสปเจอข้อหาใหญ่,เมียนายโกรธ ต่อว่าผัวรักสุนัขมากกว่าเมีย ตัวนายเองก็ยอมรับ อาหารจานนั้นตั้งใจให้เมีย,โทษของทาสมีประการเดียว คือถือเฆี่ยนหลัง จะมากน้อยแล้วแต่โกรธมากโกรธน้อย,อีสปขอโอกาสชี้แจง เขาว่า ระดับความรักของนาย ตามความเข้าใจของทาสผู้ใกล้ชิดอย่างเขา เมียคนโปรดพอโกรธ ไม่ว่าเรื่องเล็กเรื่องใหญ่ ก็ฮึดฮัดประกาศจะแยกทาง,แต่เจ้าสุนัขตัวโปรด นายจะตีจะด่ากี่ครั้ง เมื่อนายอารมณ์ดี มันก็ยังเข้าไปคลอเคลีย,ด้วยเหตุผลเหล่านี้ อีสปจึงบอกนายไปตรงๆ เขาเข้าใจเองว่า นายรักสุนัขมากกว่าเมีย,นายฟังแล้วมีเหตุผล สั่งไม่ลงโทษ แต่เมียนายโกรธจัด ฮึดฮัดขนข้าวของออกจากบ้าน ไปอยู่บ้านพ่อแม่ ใครจะทัดทาน ปลอบประโลมเท่าไหร่ก็ไม่ฟัง,ก็อย่างที่ว่า นายรักเมียคนนี้มาก หมดหนทางก็ขอให้อีสปช่วย,อีสปรับปาก ขอเงินนายไปตลาด ซื้อไก่ซื้อข้าวของมากมาย ใครถามก็บอก นายจะแต่งงานใหม่ เพราะคิดว่าเมียสุดรักคงไม่กลับมาอยู่ด้วยอีกแล้ว,ข่าวนี้แพร่ออกไป เช้าวันรุ่งขึ้น เมียคนโปรดของนาย ก็รีบกลับมารับใช้ผัวเหมือนเดิม,ทั้งพูดเก่งทั้งเจ้าปัญญา คำถามซ้ำซากที่อีสปจะต้องตอบ ทำไม พูดเก่งนัก แรกๆอีสปก็ตอบไปตามความจริง แต่ต้องสนใจฝึกฝน,ไปเรื่อย ก่อนพูดต้องคิดให้รอบคอบ,หลักการสำคัญ ทุกเรื่องที่พูดต้องเกิดจากจิตบริสุทธิ์,แปลก ความจริงเหล่านี้ อีสปพูดไปเท่าไหร่ก็ไม่มีใครเชื่อ,อีสปรำคาญคำถาม วันหนึ่งเขาจึงเริ่มเล่านิทานอีกเรื่อง เขาเล่าว่า เดิมทีเขาเป็นคนพูดติดอ่าง วันหนึ่งมีคนเดินทางกลุ่มหนึ่งผ่านมา เขาพาคนเหล่านั้นเข้าที่พัก เลี้ยงดูด้วยอาหารและน้ำ,จากนั้นก็ชี้ทางให้นักเดินทางกลุ่มนั้นเดินทางต่อ,คนเดินทางซาบซึ้ง เอ่ยนามเทพเจ้าจูปิเตอร์หลายครั้ง ขออำนวยพรให้อีสปโชคดี คืนนั้นอีสปนอนหลับฝันว่า มีเทพเจ้าซึ่งเข้าใจว่า,คงเป็นจูปิเตอร์ มาช่วยดึงลิ้นเขาให้ยาวขึ้น ทั้งยังให้พรว่า ขอให้เขาพูดได้คล่องแคล่วน่าฟัง,ตื่นเช้าขึ้นมา อีสปก็พูดได้เก่งอย่างที่รู้ๆกัน,นับแต่วันที่อีสปเล่านิทาน ฝันว่าเทพเจ้าจูปิเตอร์มาช่วย ไม่มีใครมาตั้งคำถาม ทำไมจึงพูดเก่งนักอีกเลย,เทพเจ้าจูปิเตอร์ที่อีสปเล่า เป็นชื่อเทพเจ้าโรมัน เทพองค์เดียวกัน ถ้าเป็นกรีก ชื่อ ,ซูส, ผู้คนสองอาณาจักร นับถือกันว่าเป็นเทพบิดร ผู้จัดระเบียบจักรวาล,โลกเราเป็นเช่นนี้ ไม่ว่ายุคสมัยไหน สมัยดึกดำบรรพ์สองสามพันปี หรือสมัยนี้ รักที่จะเชื่อเรื่องโกหกมากกว่า,เพราะเรื่องโกหกฟังแล้วมีสีสันเร้าใจ เรื่องโกหกทั้งหลาย จึงกลายเป็นสิ่งศักดิ์สิทธิ์ ที่ไม่เชื่อก็ลบหลู่ไม่ได้ จนถึงวันนี้ ด้วยประการฉะนี้เอง.,กิเลน ประลองเชิง 
สติปัญญานักเล่านิทาน เมื่อ 2,600 ปีที่แล้ว อย่างอีสป ถึงระดับสุดยอดปราชญ์โลก โสคราตีส เพลโต อริสโตเติล นับถือเป็นครู จึงไม่แปลก ที่เขาจะรู้แก่ใจ
นิทานอีสป,สุนัขตัวโปรด,ชักธงรบ,กิเลน ประลองเชิง,เทพเจ้าจูปิเตอร์,เทพเจ้าโรมัน,นักเล่านิทาน